Канцэпты - Вікіпэдыя

# Канцэпты

### Зьвесткі зь Вікіпэдыі — вольнай энцыкляпэдыі.

“Канцэ́пты” (ад лацінскага сoncept, старабеларускае “задума”) — іранічная зборная назва кулінарных трукаў (выбрыкаў?), папулярных у асяродку магнатэрыі Рэчы Паспалітай у XVIII стагоддзі, у эпоху позняга барока.

“Канцэпты” былі разлічаныя не так на задавальненне гастранамічных ды дыетычных прыхільнасцяў, як на вонкавы эфект, які мусіў сведчыць пра заможнасць, дасціпнасць і таварыскасць гаспадароў-замоўцаў “канцэпту”, а таксама дэманстраваць тэхнічнае майстэрства кухара. Каплуноў, напрыклад, спрабавалі запячы жывымі, напаіўшы гарэлкай і ахалоджваючы мозг вільготнымі кампрэсамі, каб яны маглі квахтаць, калі ад іх адразалі запечаныя кавалкі. Дасціпным штукарствам лічылася прыгатаванне фаршыраванага каплуна ўнутры шклянай фляшы. У паштэты (пірагі) пад скарынку імкнуліся змясціць жывых птушак, а часам і слуг-карузлікаў. Вельмі папулярнай пацехай была апісаная Адамам Міцкевічам “рыбіна, старанна з канца падсмажана, а далей запякана, а пры хвасце, як заліўная, згатавана”. У апошнія гады Рэчы Паспалітай, пры Станіславе-Аўгусце Панятоўскім, грамадская думка зрабілася менш прыхільнай да многіх марнатраўных а часам жорсткіх забаў, але ў некаторых заможных дамах яны пратрывалі яшчэ першую трэць XIX стагоддзя.

  Артыкул створаны з дапамогай матар'ялаў з: Алесь Белы, праект «Наша Ежа»

Атрымана з «http://be.wikipedia.org../../../%D0%BA/%D0%B0/%D0%BD/%D0%9A%D0%B0%D0%BD%D1%86%D1%8D%D0%BF%D1%82%D1%8B.html»

Катэгорыі: Праект Наша Ежа | Беларуская кухня | Польская кухня

##### Views

- Артыкул
- Гутаркі
- Бягучая вэрсія

##### Пошук